Sundhedsberedskabsplan
Lyngby-Taarbæk Kommunes Sundhedsberedskabsplan skal sikre, at vi så vidt muligt er i stand til at gennemføre de daglige opgaver i tilfælde af beredskabshændelser, og samtidig tilpasse os de ændrede krav som situationen kræver.
Beredskabshændelser kan fx være strømsvigt, snestorm, udbrud af smitsom sygdom eller et behov for at aflaste regionens hospitaler i en krisesituation. Fokus i sundhedsbredskabet er særligt på de borgere, som kommunen har ansvar for på plejecentre, i hjemmeplejen eller på bosteder og på opgaver, hvor kommunens medarbejdere på sundheds- og/eller socialområdet skal løse beredskabsopgaver sammen med regionen. Sundhedsberedskabsplanen er en delplan under kommunens overordnede beredskab. Sundhedsberedskabsplanen er gældende i perioden 2023-2026, og er vedtaget af kommunalbestyrelsen.
Sundhedsberedskabsplanen beskriver organisering og ledelse af sundhedsberedskabet og hvordan sundhedsberedskabet aktiveres. Desuden indeholder planen indsatsplaner, som beskriver de konkrete beredskabshændelser, som der er planlagt for. Endelig indeholder planen en liste med kontaktoplysninger på personer og aktører i og udenfor kommunen, som er relevante i en beredskabssituation.
Her kan du læse Sundhedsberedskabsplanen
Konkrete instrukser
Der er derudarbejdet 10 instrukser. Instrukserne beskriver mere konkret, hvordan opgaverne i indsatsplanerne skal løses og af hvem. Se nedenfor.
Relevante decentrale enheder har udarbejdet action cards, som beskriver opgaveløsningen helt lokalt.
Sundhedsberedskabsplanen med tilhørende instrukser og action cards findes også i en trykt udgave i de relevante centre og decentrale enheder.
Telefonliste
Sundhedsberedskabsplanens telefonliste opdateres efter behov, og den seneste udgave kan findes her på siden i et særskilt dokument.





